Szám: 1645/3/2013.
Zalaerdőd Község Önkormányzat

Képviselő-testületének

2013. február 28. napon megtartott

nyílt ülésről

jegyzőkönyv


Határozat: 12. 


Rendelet:    4.

               Zalaerdőd Község Polgármestere
                 8344 Zalaerdőd, Petőfi u. 37. Tel./fax: 87/457-260

              dabronc@enternet.hu
Meghívó

Zalaerdőd Község Önkormányzatának Polgármestere meghívja a 2013. február 28. napján (csütörtökön) 17.30 órakor megtartandó nyílt képviselő-testületi ülésre. 

Helye: Polgármesteri Hivatal Zalaerdőd, Petőfi u. 37.
Napirend:

1./ Dabronc, Hetyefő, Megyer és Zalaerdőd Községek Körjegyzőségének 2012. évi zárszámadása


Előterjesztő: Pallér Edina jegyző

2./ Az önkormányzat 2012. évi költségvetési rendeletének módosítása


Előterjesztő: Bódis József polgármester

Tisztelt Képviselő!

Az ülésre tisztelettel meghívom, a napirend fontossága miatt megjelenésére feltétlen számítok.

Zalaerdőd, 2013. február 20.



Tisztelettel:



Bódis József s.k.
 

polgármester


A kiadmány hiteléül:





Pallér Edina 

   



     jegyző

J e g y z ő k ö n y v:
Készült: Zalaerdőd Község Önkormányzat Képviselő-testületének 2013. február 28. napon a Polgármesteri Hivatalban megtartott nyílt ülésről.

Jelen vannak: Bódis József polgármester



Marácz István alpolgármester



Horváth Ferenc képviselő


Laczi Miklós képviselő



Molnár János képviselő



Pallér Edina jegyző


A lakosság részéről nem jelent meg senki.

A polgármester köszöntötte a megjelenteket, megállapította, hogy az ülés határozatképes. Az ülést megnyitotta, majd ismertette a napirendet.

Napirend:

1./ Dabronc, Hetyefő, Megyer és Zalaerdőd Községek Körjegyzőségének 2012. évi zárszámadása


Előterjesztő: Pallér Edina jegyző

2./ Az önkormányzat 2012. évi költségvetési rendeletének módosítása


Előterjesztő: Bódis József polgármester

A képviselő-testület a napirendet határozathozatal nélkül elfogadta.

1./ Napirend: Dabronc, Hetyefő, Megyer és Zalaerdőd Községek Körjegyzőségének 2012. évi zárszámadása
Előterjesztő: Pallér Edina jegyző 

Pallér Edina jegyző: A körjegyzőség 2012. december 31-el megszűnt, ami azt jelenti, hogy 60 napon belül kell a zárszámadását megtárgyalni és elfogadni. A Körjegyzőség 2012. évben pénzügyileg nem teljesített kötelezettségei Dabronc Község Önkormányzatánál, mint volt fenntartó székhely önkormányzatnál kerül előírásra, és így ezeket Dabronc fogja teljesíteni, illetve már teljesítette.
Mivel megszűnt a körjegyzőség, ezért pénzmaradványról nem igazán beszélhetünk, inkább előirányzat-maradványról, annak felhasználását pedig úgy határoztuk meg az egyeztetések alapján, hogy Dabronc Község Önkormányzata azt a Dabronci Hivatal dologi kiadásaira fordítja. Ismertetem az előterjesztést.
/Előterjesztés ismertetése./
Bódis József polgármester: Amennyiben nincs kérdés, kérem, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

12/2013. (II.28.) számú önkormányzati határozat:
Zalaerdőd Község Önkormányzatának Képviselő-testülete az államháztartásról szóló 2011.évi CXCV. Törvény alapján és a 249/2000. (XII. 24 ) Korm. rendelet 13/A. § (1)-(6) bekezdésében foglaltaknak megfelelően az átszervezéssel, jogutódlással 2012. december 31. fordulónappal megszűnt Dabronc, Hetyefő, Megyer, és Zalaerdőd Községek Körjegyzőségének 2012. évi gazdálkodásáról szóló beszámolóját az alábbiak és az előterjesztés szerint hagyja jóvá:

1. A Képviselő-testület a Körjegyzőség 2012. évi költségvetésének bevételi és kiadási főösszege teljesítését 22.865 ezer Ft-ban határozza meg.
2. A Képviselő-testület a Körjegyzőség 2012. évi átlagos statisztikai létszámát 7 főben határozza meg.
3. A Képviselő-testület a Körjegyzőség 2012. évi bevételeinek és kiadásainak alakulását, pénzmaradvány-kimutatását és mérlegét a mellékelt előterjesztés szerint határozza meg.
4. A Körjegyzőség 2012. évben pénzügyileg nem teljesített, de tárgyévben vállalt, a mellékelt előterjesztés szerint kimutatott kötelezettségei Dabronc Község Önkormányzatánál, mint fenntartó székhely önkormányzatnál kerül előírásra. 

5. A Képviselő-testület a Körjegyzőség előirányzat-maradványát és annak felhasználását a mellékelt előterjesztés szerint határozza meg (Dabronc Község Önkormányzata az előirányzat-maradványt a Dabronci Hivatal dologi kiadásaira fordítja).

Az előterjesztés, a Körjegyzőség 2012. évi gazdálkodásáról szóló beszámolója a határozat mellékletét képezi.

Felelős: Pallér Edina jegyző 

/Az előterjesztés a jegyzőkönyv mellékletét képezi./

2./ Napirend: Az önkormányzat 2012. évi költségvetési rendeletének módosítása
Előterjesztő: Bódis József polgármester

Bódis József polgármester: A képviselő-testület legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Pár tételt módosítanunk kellene a tavalyi költségvetésünkben, nem minden tételt, csak amik jelentősebbek. 
/Előterjesztés ismertetése./

Pallér Edina jegyző: Én szerettem volna, ha minél jobban a teljesítéshez igazítottuk volna a költségvetést, össze is szedtem ehhez mindent, de sajnos a pénzügy nem volt hajlandó átdolgozni az anyagát az észrevételeimhez. Ezt nagyon sajnálom, mondhatták volna, hogy ne dolgozzak vele feleslegesen. Az előirányzat módosítás mindig a legkínosabb kérdés köztünk, mindig is harcolnom kellett érte, azért is, hogy egyáltalán legyen. Az biztos, hogy többet én a költségvetésekkel tartalmilag nem fogok foglalkozni, teljesen feleslegesen pazarolnám az időmet, ahogy most is. Én úgy látom, hogy gyakorlatilag nem sok köze van a valósághoz a költségvetési rendeleteknek és módosításaiknak, ami nem helyénvaló, és így ezekért én nem tudok felelősséget vállalni. Ezt el kívántam mondani.

Bódis József polgármester: Amennyiben nincs kérdés, hozzászólás, javaslom, alkossuk meg rendeletünket.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő rendeletet alkotja:




4/2013. (II.28.) önkormányzati rendelet:

Zalaerdőd Község Önkormányzatának Képviselő-testülete megalkotja 4/2013. (II.28.) önkormányzati rendeletét Zalaerdőd Község Önkormányzatának 2012. évi költségvetéséről szóló 2/2012. (II.21.) önkormányzati rendeletének módosításáról.

/Az előterjesztés és a rendelet a jegyzőkönyv mellékletét képezi./
A polgármester a nyílt ülést berekesztette.

k.m.f.

               Bódis József                                                                     
  Pallér Edina

                polgármester                                                                       
        jegyző

